ΓΡΑΠΤΗ ΕΡΩΤΗΣΗ E-3099/02

υποβολή: Alexandros Alavanos (GUE/NGL) προς την Επιτροπή

(28 Οκτωβρίου 2002)

Θέμα: Γενοκτονία από το AIDS στις φτωχές χώρες γιατί ο Bush θέλει αμερικάνικα προφυλακτικά

O PAI (Population Active International), μια ανεξάρτητη ερευνητική ομάδα, επισημαίνει την ραγδαία αύξηση των θυμάτων του Aids σε πτωχές αναπτυσσόμενες χώρες και κράτη της Ανατολικής Ευρώπης και θεωρεί ότι μέρος αυτής της εξάπλωσης οφείλεται σε μεγάλη έλλειψη προφυλακτικών. Σύμφωνα με αυτήν την έκθεση, οι ανάγκες σ' αυτές τις χώρεςπολογίζονται σε 8 δις προφυλακτικών ετησίως και στην πραγματικότητα η διανομή έφτασε στα 950 εκ. το 2000 (έναντι 970 εκ το 1990), τη στιγμή μάλιστα που παγκοσμίως έχουμε 14 000 νέα θύματα του Aids ημερησίως.

Η κυβέρνηση Bush των ΗΠΑ: Πρώτο,ποχρεώνει την USAID, στα πλαίσια του Buy American, να αγοράζει αμερικάνικα προφυλακτικά, σε διπλάσια τιμή από την παγκόσμια και επομένως στην μισή ποσότητα. Δεύτερο, έχει διακόψει την συνεισφορά της στο Ταμείο του ΟΗΕ για τον Πληθυσμό, που είναι από τους μεγαλύτερους προμηθευτές προφυλακτικών στις φτωχές χώρες παγκοσμίως. Τρίτο, έχει διακόψει τη βοήθεια σε όσους οργανισμούς κάνουν οικογενειακό προγραμματισμό και ενημέρωση για τις αμβλώσεις.

Με ποιόν τρόπο σκοπεύει η Επιτροπή να παρέμβει ώστε να βελτιωθούν τα συστήματα προμήθειας και διανομής με τέτοιο τρόπο που οι πληθυσμοί αυτοί να προμηθεύονται προφυλακτικά στις μικρότερες τιμές κυκλοφορίας τους· Σκοπεύει να χρηματοδοτήσει την διανομή τους στις φτωχές χώρες που το πρόβλημα παρουσιάζεται ιδιαίτερα οξυμένο· Τι παρεμβάσεις θα κάνει προς τις αρχές των ΗΠΑ·

Απάντηση του κ. Nielson εξ ονόματος της Επιτροπής

(20 Ιανουαρίου 2003)

Η Επιτροπή ανησυχεί ιδιαίτερα για την ραγδαία εξάπλωση του ιού ανθρώπινης ανοσολογικής ανεπάρκειας και του συνδρόμου επίκτητης ανοσολογικής ανεπάρκειας (HIV/AIDS), και συμφωνεί ότι η στήριξη των δράσεων κατά του AIDS πρέπει να αποτελέσειψηλή προτεραιότητα στις περιοχές που έχουν πληγεί σοβαρά. Η έλλειψη προφυλακτικών αποτελεί σημαντικό παράγοντα για την εξάπλωση του ιού σε πολλές αναπτυσσόμενες χώρες.

Η Επιτροπή δήλωσε ότιποστηρίζει την αποσύνδεση της κοινοτικής βοήθειας και θεωρεί ότι οι προσπάθειες αποσύνδεσης μεταξύ όλων των χορηγών βοήθειας πρέπει να συνεχιστούν και να επεκταθούν με στόχο την πλήρη αποσύνδεση — με βάση τις αρχές της αμοιβαιότητας. Αυτές οι προσπάθειες θα εξασφαλίσουν τη διαθεσιμότητα φαρμάκων και άλλων σχετικών με τηνγεία προϊόντων, καθώς και προφυλακτικών, στις αναπτυσσόμενες χώρες στις καλύτερες δυνατές τιμές. Η κοινοτική βοήθεια σε φάρμακα και ιατρικά προϊόντα έχει ήδη αποσυνδεθεί.

Η απόφαση χρηματοδότησης για την προμήθεια και διανομή προφυλακτικών σε συγκεκριμένη χώρα πρέπει να λαμβάνεται στο πλαίσιο εθνικής στρατηγικής στήριξης, ως απάντηση σε αίτηση των εθνικών αρχών και να συντονίζεται με άλλους αναπτυξιακούς εταίρους που εφαρμόζουν δράσεις σ'αυτή τη χώρα. Για παράδειγμα, στη Ζιμπάμπουε η Κοινότητα στηρίζει την προμήθεια βασικών φαρμάκων, η Υπηρεσία Διεθνούς Ανάπτυξης του Ηνωμένου Βασιλείου την προμήθεια προφυλακτικών και ο Οργανισμός Διεθνούς Ανάπτυξης των Ηνωμένων Πολιτειών (USAID) την προμήθεια άλλων προϊόντων του τομέα γενετήσιαςγείας.

Σε πολλές αναπτυσσόμενες χώρες, η κυριότερη στήριξη της Επιτροπής για τηνγεία γίνεται μέσω της μακροοικονομικής στήριξης ή μέσω προγραμμάτων τομεακής στήριξης. Σ'αυτά τα προγράμματα, η δικαιούχος χώρα καθορίζει τις δικές της προτεραιότητες και χρησιμοποιεί κοινές διαδικασίες προμηθειών. Η Επιτροπή δεσμεύεται μέσω διαλόγου με τις εθνικές αρχές σχετικά με τις προτεραιότητες δαπανών και, αν το κρίνει σκόπιμο, θα τονίσει ότι είναι αναγκαία η προμήθεια προφυλακτικών. Η Επιτροπή γνωρίζει ότι μόνον η προμήθεια προφυλακτικών δεν επαρκεί για την πρόληψη της εξάπλωσης του AIDS. Η παροχή προφυλακτικών πρέπει να αποτελέσει μέρος δέσμης μέτρων, στα οποία συμπεριλαμβάνονται και η ενημέρωση, η εκπαίδευση και η ευαισθητοποίηση του πληθυσμού, τόσο των γυναικών όσο και των ανδρών.

Η Κοινότηταποστηρίζει επίσης τη μεταφορά τεχνολογίας και τη δημιουργία θεσμών για την παραγωγή φαρμάκων και προμηθειών στις αναπτυσσόμενες χώρες. Για τον σκοπό αυτό, η Επιτροπή διευκόλυνε τις συζητήσεις σχετικά με τη χρηματοδοτική στήριξη από την Ευρωπαϊκή Τράπεζα Επενδύσεων για την τοπική παραγωγή προφυλακτικών στη Νότια Αφρική.

Ειδικοί πόροι για δράσεις κατά του HIV/AIDS, καθώς και για την προμήθεια προφυλακτικών, είναι διαθέσιμοι από το Γενικό Ταμείο κατά του AIDS, της φυματίωσης και της μαλάριας. Η Κοινότητα, ως μέλος του Συμβουλίου του Γενικού Ταμείου, χρησιμοποιεί την επιρροή της για να επιτύχει τις καλύτερες δυνατές συνθήκες προμήθειας για τις αναπτυσσόμενες χώρες.

Η Επιτροπή λυπάται για την απόφαση των αρχών των Ηνωμένων Πολιτειών να αναστείλουν την συνεισφορά τους στο Ταμείο των Ηνωμένων Πολιτειών για το γενικό πληθυσμό (UNFPA) και άλλων οργανισμών πουποστηρίζουν την άμβλωση και την παροχή συμβουλών σχετικά με την άμβλωση (η λεγόμενη Πολιτική της Πόλης του Μεξικού), και έχει κατακρίνει επανειλημμένως και δημοσίως αυτήν την πολιτική, εκφράζοντας τις ανησυχίες της για τις συνέπειες που θα έχει. Η Επιτροπή αποφάσισε να αυξήσει τη χρηματοδότηση των οργανισμών που επηρεάζονται περισσότερο από την απόφαση των Ηνωμένων Πολιτειών. Τέλος, η Επιτροπή θα εξακολουθήσει να εξετάζει αυτό το ζήτημα καθώς και να συνδέει τη βοήθεια των Ηνωμένων Πολιτειών με τα κατάλληλα φόρουμ, όπως τις συνεδριάσεις Ένωσης/Ηνωμένων Πολιτειών, τον Οργανισμό Οικονομικής Συνεργασίας και Ανάπτυξης (ΟΟΣΑ) και την Ομάδα των Οκτώ.